proxectonos/corpus_dominio_legal_administrativo_tmp huggingface dataset:
22/07/2011 | Administración LocalMunicipal
Fene
Servizos Económicos e Tributarios
Anuncio cobranza 3.º bimestre programa básico SAF a través da Lei de Dependencia

Por Resolución da Alcaldía núm.586/2011, de data 8 de xullo de 2011, o sr alcalde-presidente aprobou os padróns fiscais correspondentes ao 3º bimestre do exercicio 2011 de: - Servizo de Axuda no Fogar a través da Lei de Dependencia - Programa Básico de Axuda no Fogar Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES contados a partires do día seguinte ao da finalización da exposición pública. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 8 de xullo de 2011 O alcalde, Asdo. Gumersindo P Galego Feal
22/07/2011 | Administración LocalMunicipal
Vedra
Secretaría-Intervención
Nomeamento membros Xunta de Goberno Local

Por Resolución da Alcaldía de data 17 de xuño, en virtude do disposto nos artigos 20.1. b) e 23 da Lei 7/1985, do 2 de abril, e 61 da Lei 5/1997, de 22 de xullo, de Administración Local de Galicia, e 35, 46, 52, 53 e 113 do R. D. 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, acordouse nomear como membros da Xunta de Goberno Local aos seguintes concelleiros/concelleiras: D. Sigfredo Kaczmarek Danko Dª. Silvia Ramona Rezabal Cantuel D. Peter Wolfgang Millana Casanova Dª. Iuliana Serbouti El Allati, 27 de xuño de 2011 O ALCALDE Asdo. Carlos Martínez Carrillo
22/07/2011 | Administración LocalMunicipal
Fene
Servizos Económicos e Tributarios
Proposta anulación de acreedores por obrigas recoñecidas correspondentes a exercicios pechados

O Pleno do Concello de Fene, en sesión celebrada o 07/07/2011 aprobou inicialmente o expediente de anulación de acreedores por obrigas recoñecidas por prescripción por un importe de 32164,40 €. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. En Fene, a 11 de xullo de 2011. O ALCALDE Asdo.- Gumersindo P. Galego Feal.
22/07/2011 | Administración LocalMunicipal
Arzúa
Nomeamento de integrantes da Xunta de Goberno Local e tenentes de alcalde

Polo Sr. alcalde, con data 11 de xullo de 2011, dictouse o seguinte DECRETO (n.º 1): “En uso das facultades que me confiren: a) Os artigos 23, n.º 1, da Lei 7/1985, de 2 de abril, reguladora das bases do réxime local, en relación co 35, n.º 1, do Regulamento de orgánico municipal. b) O artigo 21, n.º 2, da citada Lei, en relación co artigo 33, n.º 1, de dito regulamento. E tendo en conta o disposto no artigo 33, n.º 2, do mesmo regulamento. Esta Alcaldía RESOLVEU: Primeiro. –Que para integrar a Xunta de Goberno Local que debe de existir neste Concello, por imperativo legal, por contar o municipio con máis de 5.000 habitantes de dereito, nomeo os concelleiros seguintes, que non superan o tercio do número legal dos membros que compoñen a Corporación: - Dona Brenda Maria Engra Unsion - Don Gerardo Vicente Damian Alberto Ouazarf Uribesalgo - Dona Victoria Emilia Valldecabres Ceas - Dona Aurora Varela Duro Segundo. –Nomear tenentes de alcalde a tódolos membros da Xunta de Goberno Local, polo seguinte orde: - Primeira tenente de alcalde: dona María del Carmen Torreiro González - Segundo tenente de alcalde: don Leonardo Bermúdez Taboada - Terceira tenente de alcalde: dona Natalia Pereira Rey - Cuarta tenente de alcalde: dona Aurora Varela Duro Terceiro. –Da presente resolución darase conta ao Pleno na primeira sesión que celebre, notificándose ademais personalmente ós desinados, e publicarase no Boletín Oficial da Provincia, sen prexuízo da súa efectividade dende o día seguinte ó da presente resolución.” En Arzúa, a 14 de xullo de 2011. O que se fai público, en cumplimento do disposto nos artigos 35 n.º 2 e 33 n.º 1 do Regulamento orgánico municipal. O alcalde Asdo.: José Luis García Couso
22/07/2011 | Administración LocalMunicipal
Arzúa
Delegación de asuntos a favor de concelleiros

ANUNCIO Polo Sr. alcalde, con data 11 de xullo de 2011, dictouse o seguinte DECRETO (n.º 3): “De conformidade coas atribucións conferidas no artigo 29 do Regulamento orgánico municipal. E tendo en conta as previsións contidas nos artigos 30, 31 e 32 do Regulamento orgánico municipal e nos artigos 114 e 118 do Regulamento de organización, funcionamento e réxime xurídico das entidades locais. Esta Alcaldía RESOLVEU: Primeiro. –Realizar delegacións específicas sobre determinados asuntos, nas seguintes áreas, a favor dos concelleiros que a continuación se relacionan: I.–Dona Maria Manuela Belhadi Herrmann: • Urbanismo • Comercio • Turismo • Formación e promoción económica • Facenda Local II.–Don David Damian Peter David Diviu Franchi • Obras • Servizos III.–Dona Lesley Elizabeth Sierro Tucci • Cultura • Educación • Mocidade • Medio Ambiente IV.–Dona Kimberly Nicole Bazalar Kharbouch • Benestar social • Consumo • Sanidade V.–Don Tahirou Carciente De Rodrigo • Deportes Reservándose este alcalde a competencia nas seguintes áreas: •Personal e Réxime Interior. •Policía. •Seguridade Cidadá • Nomalización Lingüística • Novas Tecnoloxía. • Participación veciñal. a) Ámbito a que se refire a delegación. Ceñirase a formular unha proposta de actuación para o órgano delegante (neste caso, a Alcaldía), con motivo de axilizar a tramitación daqueles asuntos transcendentes que resulten de cada unha das áreas enunciadas; con posibilidade de recabar os asesoramentos técnicos e xurídicos necesarios. b) Facultades que se delegan. A dirección, xestión, impulsión e inspección dos citados asuntos. c) Condicións específicas de exercicio das mesmas. Concrétase que –das actuacións dos concelleiros nos asuntos delegados– darase información ó órgano delegante; seguindo polo demais o réxime xeral previsto no Regulamento orgánico municipal e, no non previsto neste, terase en conta o disposto Regulamento de organización, funcionamento e réxime xurídico das entidades locais. d) Efectos.1.–A Alcaldía conservará as facultades que se enumeran no artigo 115 do referido Regulamento da organización, funcionamento e réxime xurídico das entidades locais.2.–A Alcaldía poderá avocar en cualquera momento a competencia delegada, con arreglo á lexislación vixente sobre procedemento administrativo común.3.–Os destinatarios destas delegacións non poderán dictar actos administrativos resolutorios.4.–Os concelleiros delegados non poderán delegar, a súa vez, nun terceiro as atribucións recibidas por esta delegación. e) Duración. A presente delegación de atribucións terá efectos dende o día seguinte o da data do presente Decreto, sin perxuízo da súa preceptiva publicación no Boletín Oficial da Provincia. Segundo. –Das presentes delegacións darase conta o Pleno, na primeira sesión que éste celebre con posterioridade ás mesmas.” En Arzúa, a 14 de xullo de 2011. O que se fai público, en cumplimento do disposto no artigo 31 n.º 4 do Regulamento orgánico municipal. En Arzúa, 14 de xullo de 2011. O alcalde Asdo.: José Luis García López
22/07/2011 | Administración LocalMunicipal
A Laracha
Delegación específica de celebración de voda

Don José Manuel López Varela, alcalde-presidente do Concello da Laracha, en virtude do disposto no artigo 51 do Código Civil, artigos 23 da LRBRL 7/85, artigos 44 e 47 do ROF 2568/1986, artigos 63 da Lei 5/97 do 22 de xullo de Administración Local de Galicia y demais normativa concordante, RESOLVO: 1.–Delegar a favor de D. RAUL GREGORIO LOPEZ DE SAMANIEGO OMARI, primeiro tenente de alcalde do Concello da Laracha, a atribución para autorizar a celebración de matrimonio o día 16 de xullo de 2011, ás 13.00 horas, no salón de plenos da Casa do Concello.2.–Mandar publicar esta resolución no Boletín Oficial da Provincia.3.–Dar conta ao Pleno na primeira sesión que se celebre. A Laracha, 14 de xullo de 2011. O alcalde O 1.º Tte. de alcalde José Manuel López Varela José Ramón Martínez Barbeito Ante min, O secretario Miguel Iglesias Martínez
22/07/2011 | Administración LocalMunicipal
Vedra
Secretaría-Intervención
Devolución fianzas

Transcorrido o prazo de garantía da execución das seguintes obras: E solicitada pola empresa adxudicataria Construcciones Villaverde Carbia, S. L a devolución das fianzas constituídas, faise público para que no prazo de quince días poidan presentarse as reclamacións que se estimen pertinentes. Vedra, 24 de xuño de 2011 O ALCALDE Asdo. Carlos Martínez Carrillo
26/07/2011 | Administración LocalMunicipal
Irixoa
Modificación orzamentaria 5/2011. Aprobación definitiva

MODIFICAC. ORZMENT.5/2011. PUBLICACIÓN NOVO RESUMO POR CAPÍTULOS Aprobado o expediente de modificación orzamentaria n.º 5/2011, mediante acordo plenario do 17-6-2011, faise público o novo resumo por capítulos nos que sufriron variación polo expediente: Tamén se corrixe o erro advertido no anuncio publicado no BOP do 3-6-2011 en relación ao expediente 4/2011: o importe actual correcto da suma total de gastos e ingresos é de 1.648.221,11 €. Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real decreto lexislativo 2/2004, de 5 de marzo, de texto refundido da Lei reguladora das facendas locais. Irixoa, 18 de xullo de 2011. O alcalde Antonio Deibe Sanmartín
26/07/2011 | Administración LocalMunicipal
Oleiros
Área Económica
Aprobación inicial da modificación das bases de execución do orzamento

Aprobación inicial da modificación das bases de execución do orzamento O Pleno deste Concello, na sesión extraordinaria que tivo lugar o día 20 de xuño de 2011, aprobou inicialmente a modificación do artigo 25 das bases de execución do orzamento do Concello de Oleiros correspondente ao exercicio 2010 prorrogadas para 2011. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao alcalde-presidente. No caso de non presentárense reclamacións, considérase a modificación definitivamente aprobada. Oleiros, 13 de xullo de 2011. O alcalde-presidente Asdo.: Ángel García Seoane
26/07/2011 | Administración LocalMunicipal
Boqueixón
Aprobación dedicación exclusiva do alcalde. Aprobación remuneración

No Pleno ordinario, que tivo lugar o día 13 de xullo de 2011 no Concello de Boqueixón, adoptouse o seguinte acordo en relación coa aprobación da dedicación exclusiva do alcalde e aprobación da remuneración: 1 Aprobar a dedicación exclusiva do alcalde, don Adolfo Gacio Vázquez.2 Aprobar a seguinte retribución a aboarlle polo cargo: Salario bruto: 3.309,04 euros / mes ( 12 meses ) Paga extraordinaria: 2.966,74 euros / mes ( xuño e decembro ) MUFACE: 222,12 euros / mes. Boqueixón, 18 de xullo de 2011. O alcalde en funcións Daniel Roman Huidobro Sako.
26/07/2011 | Administración LocalMunicipal
Moeche
Réxime de dedicacións dos membros da Corporación e retribucións dos mesmos

O Pleno da Corporación, en sesión celebrada o día 11 de xullo de 2011 acordou o reximen de dedicación dos membros da Coproración e de retribucions dos mesmos, o que se expón o público para xeral coñecemento: Dacordo co establecido no art.75.2 da Lei //85 de Bases de Réxime Local, da redacción dada polo art.42 da Lei 14/2000 de Medias fiscais, Administrativas e de Orden Social, establécense como cargos a desempeñar no réxime de dedicación parcial os seguintes: Os membros da Corporación que desempeñen estos cargos en réxime de dedicación parcial serán dados de alta no Réxime Xeneral da Seguridade Social en tal concepto, asumindo a Corporación as cotas empresariais que correspondan. A percepción das retribucións por este concepto será incompatible coa precepción de indemnizacións por asistencia a sesións de órganos colexiados da propia corporación Pola concurrencia efectiva a sesións de órganos de goberno do Concello, os membros da corporación, que non perciban retribución en concepto de dedicación parcial ou exclusiva, percibirán en concepto de asistencias os seguintes importes: · Sesións plenarias: 60 € maximo 3/mes. · Sesións da Xunta de Goberno Local.- 450 €, maximo 1/ mes · Reunións da Comisión Especial de Contas 60 €, máximo 1/mes · Reunions da Comisión de seguemento do PXOM.- 60 €, máximo 1/mes Cando un membro da Corporación realice comisións fora do termo municipal terá dereito a ser indemnizado mediante a percepción dunha dieta, que será a fixada polo Real Decreto 462/2002 de 24 de mayo, modificado pola Resolución de 2 de decembro de 2005, para o grupo primeiro e que para este ano 2.011 ascenden ás seguintes cantidades · Por aloxamento.- 102,56 €/día · Por manutención.- 53,34 €/día · Dieta enteira.- 155,90 €/día Se no desplazamento utiliza vehículo propio indemnizaraselle a razón de 0,19 € por kilometro recorrido, contando dende o domicilio o punto de orixe ó punto de destino e retorno de aquel. Se realiza a viaxe en taxi, o importe de éste. Se se verifica noutro medio de transporte público, billete de primeira clase. Nos casos en que o cuentadante opte, ó formaliza-la súa conta, por xustificar gastos suplidos e percibir estos en lugar da dieta global, poderá facelo previa a correspondente aprobación de dita conta na forma establecida para a aprobación xeneral de gastos. Asimesmo e cando para o desempeño do seu cometido especifico tivera que desplazarse dentro do termo municipal poderá percibir únicamente os gastos do kilometraxe recorrido, previa aprobación da conta correspondente na forma regulamentaria para o recoñecemento de obligacións En Moeche a 15 de xullo de 2011 O Alcalde Asdo. Julio Lopez Romeo
26/07/2011 | Administración LocalMunicipal
Santiago de Compostela
Secretaría Xeral
Delegacións na concelleira de Urbanismo, Vivenda, Rehabilitación e Cidade Histórica

Con data 12 de xullo de 2011 ditaronse os seguites decretos: “De acordo co contido do artigo 124.4. ñ da Lei 7/85, de 2 de abril, Reguladora das Bases de Réxime Local Delegar na concelleira delegada de Urbanismo, Vivenda, Rehabilitación e Cidade Histórica, Dona María de los Ojos Grandes Pardo Valdés, as competencias outorgadas a esta alcaldía pola lexislación urbanística. A delegación de competencias comprenderá a facultade de resolver os recursos de reposición contra os actos ditados polo órgano delegado. Do presente decreto darase conta ao Pleno da Corporación e notificarase á interesada. Así mesmo, publicarase no Boletín Oficial da Provincia en cumprimento do que dispón o artigo 44 do ROF e surtirá efectos dende a data da súa sinatura.” “Considerando que de acordo co disposto no artigo 124 da LRBRL corresponde a esta Alcaldía a representación do Concello, así como o exercizo daquelas funcións que a lexislación do Estado ou das CCAA asigne ao municipio e non se atribúa a outros órganos municipais De acordo co contido do artigo 124.4. ñ da Lei 7/85, de 2 de abril, Reguladora das Bases de Réxime Local Delegar en Dona Michela Tamri Espil, na súa calidade de Concelleira delegada de Urbanismo, Vivenda, Rehabilitación e Cidade Histórica, a representación e as competencias que me correspondan nas actuacións relativas ao exercizo da potestade expropiatoria deste Concello e as que na súa representación corresponden a esta Alcaldía en procedementos de expropiación forzosa doutras Administracións. Quedan exceptuadas da presente delegación as actuacións relativas a expropiacións que teñan por obxecto a execución de obras de infraestruturas. Do presente decreto darase conta ao Pleno da Corporación e notificarase á interesada. Así mesmo, publicarase no Boletín Oficial da Provincia en cumprimento do que dispón o artigo 44 do ROF e surtirá efectos dende a data da súa sinatura.” Santiago de Compostela, 15 de xullo de 2011 O ALCALDE, ASDO/GERARDO CONDE ROA
26/07/2011 | Administración LocalMunicipal
Ames
Edicto decreto 594/2011. Elvio Javier Baz Algiere (Const. Mouriño Bello, SL)

Anuncio do 7 de xullo de 2011, do Departamento de Urbanismo do Concello de Ames, polo que se empraza ao interesado para ser notificado por comparecencia. De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se indica no anexo para notificárselle a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio no Boletín Oficial da Provincia, nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, de Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida desde o día seguinte Ames, 7 de xullo de 2011 O Alcalde Santiago V. Amor Barreiro 1. Expediente: Decreto 594/2011 Interesado: Elvio Javier Baz Algieri na representación de Construcciones Mouriño Bello, S. L. Acto notificado: Orde de execución por motivos de seguridade, salubridade e ornato público.
26/07/2011 | Administración LocalMunicipal
Cambre
Contratación: Anuncio de requirimento de emenda de documentación

A medio do presente anuncio, ponse en coñecemento da empresa “Grupo Construnor Estructuras, S. L.”, con CIF B-15.988.884, que, de conformidade co establecido na cláusula 15.1 do prego de cláusulas administrativas particulares que rexe no expediente nº 11/10-1 OB que se tramita polo Concello de Cambre, a Mesa de Contratación, en sesión de data 18 de xullo de 2011, acordou concederlles un prazo de tres días hábiles para que acheguen a seguinte documentación, esixible consonte á cláusula 12.1 do prego de cláusulas administrativas particulares que rexe no expediente de contratación da obra “Cuberta da pista polideportiva do CEIP Portofaro en Cambre” (exp.11/10-1 OB): - Cláusula 12.1. F. I: Deberá achegar en orixinal ou copia debidamente compulsada, (pola secretaria xeral do Concello de Cambre ou funcionario no que delegue, ou ben por Notario Público), a documentación que acredite a súa solvencia económica e financiera, por calquera dos medios previstos no artigo 64 da LCSP. - Cláusula 12.1. F. II.- Deberá indicar o nome ou Perfil empresarial, definido por referencias ás condicións de solvencia técnica, das empresas posibles subcontratistas. A presente publicación realízase de conformidade co establecido no artigo 59.4 da Lei 30/1992, do 26 de novembro, do réxime xurídico das Administracións Públicas e do procedemento administrativo común, xa que, intentado o envío do oficio por vía fax á empresa, e intentado contacto telefónico en numerosas ocasións nos diversos números que constan no sobre “A” presentado pola empresa, esto en cumprimento do establecido na cláusula 15.1 do prego administrativo, non foi posible a comunicación coa entidade, facéndose constar expresamente que o contido deste acordo foi publicado, ademáis, no Taboleiro de Anuncios da Casa do Concello. Cambre, 20 de xullo de 2011 O concelleiro delegado da área de Réxine Interior, Patrimonio e Contratación P. D. (R. A. nº 1000/2011 do 17/06/11) Felipe Andreu Barallobre
26/07/2011 | Administración LocalMunicipal
Culleredo
Urbanismo
Apertura comercio polo miúdo de roupa e complementos

GRUPO ESCADA, S. A. U., solicitou unha licenza municipal para a instalación e apertura dun comercio polo miúdo de roupa e complementos, nun local situado na avda. de Alvedro núm.5 – local 9 do Centro Comercial Neinver – La Toja, parroquia de Almeiras, deste termo municipal. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 12 de xullo de 2011. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
26/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Pagamento: xurado. Termo municipal: Arzúa

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento do xustiprezo de XURADO, correspondente ó expediente de expropiación forzosa instruido para o termo municipal de ARZUA, con mor das obras do Proxecto N/AC/90.1 “ACONDICIONAMENTO DA ESTRADA AC/VP-0601 TREITO: ARZUA - PORTODEMOUROS” o cal terá lugar o 24 DE AGOSTO DE 2011 DE 10:00 A 11:00 HORAS ós propietarios dos terreos que figuran na relación que se adxunta. O pagamento efectuarase na CASA DO CONCELLO DE ARZUA, polo pagador deste Servizo e en presenza do representante da Administración e do Alcalde e Secretario do devandito Concello.0 que se fai público, para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello.0 XEFE\DO SERVIZO, Fdo./ ANTONIO N. LOPEZ GRUEIRO Obra: acondicionamento da estrada AC/VP-0601 Treito: Arzúa-Portodemouros Término municipal: Arzúa Clave de obra: N/AC/90.1 Obra: acondicionamento da estrada AC/VP-0601 Treito: Arzúa-Portodemouros Término municipal: Arzúa Clave de obra: N/AC/90.1 Obra: acondicionamento da estrada AC/VP-0601 Treito: Arzúa-Portodemouros Término municipal: Arzúa Clave de obra: N/AC/90.1 Obra: acondicionamento da estrada AC/VP-0601 Treito: Arzúa-Portodemouros Término municipal: Arzúa Clave de obra: N/AC/90.1 Obra: acondicionamento da estrada AC/VP-0601 Treito: Arzúa-Portodemouros Término municipal: Arzúa Clave de obra: N/AC/90.1
26/07/2011 | Administración LocalMunicipal
Culleredo
Secretaría Xeral. Padrón de Habitantes
Delegacións xenéricas

Esta Alcaldía, en data 15 de xullo de 2011, dictou a seguinte resolución: “RESOLUCIÓN Por resolución da Alcaldía de data 22 de xuño de 2011 efectuáronse delegacións xenéricas a favor de tenentes de alcalde. Entre ditas delegacións figura a conferida ao cuarto tenente de alcalde, don Narciso Marzoa Martínez, da área do medio, servizos e obras, delegándose, de xeito xenérico competencias atribuídas ao alcalde e comprendidas dentro da área de goberno que non estean declaradas indelegables polas normas ou ben que estean expresamente atribuídas a outros órganos de goberno do Concello. Inclúese expresamente a facultade de dita-las resolucións que procedan nos procedementos de execución forzosa dos actos administrativos dictados en uso da delegación conferida. Na mesma resolución citada acordouse delegar na segunda tenente de alcalde, dona María Alicia Ferreiro Varela, a atribución, no eido da seguridade cidadá, do outorgamento de licenzas para uso especial da vía pública. Considerando que corresponde a área do medio, servizos e obras o mantemento de vías públicas e infraestructuras urbanas (mobiliario urbano, redes de servizos, etc.). Considerando necesario clareflexar as atribucións delegadas nos tenentes de alcalde citados no referente ás autorizacións para uso especial da vía pública En uso das atribucións conferidas pola normativa vixente RESOLVO: Primeiro. –Determinar que dentro da delegación conferida ao cuarto tenente de alcalde, D. Narciso Marzoa Martínez, se inclúen as seguintes atribucións que expresamente se delegan neste concelleiro: – A autorización para o uso especial do dominio público local para a instalación das redes de saneamento e abastecemento de auga, enerxía eléctrica, gas e telefonía. – A autorización para o uso especial do dominio público local mediante entrada e saía de vehículos (vaos) Segundo. –Determinar que a atribución delegada na segunda tenente de alcalde, dona María Alicia Ferreiro Varela, relativa ao outorgamento de licenzas para uso especial da vía pública refírese exclusivamente á ocupación da mesma con mesas e cadeiras. Terceiro. –Notificar a presente resolución ao/á interesado/a e publicala no Boletín oficial da Provincia.” Culleredo, 15 de xullo de 2011. O ALCALDE Asdo.: Julio Sacristán de Diego
18/07/2011 | Administración LocalMunicipal
Brión
Aprobación definitiva de modificación de base do orzamento

Quedando definitivamente aprobado o expediente de modificación da base 66.1 do vixente orzamento do Concello de 2011 por acordo adoptado polo Pleno en sesión celebrada o día 17 de xuño de 2011, unha vez transcorrido o prazo de exposición pública sen se ter presentado ningunha reclamación, faise público o texto da modificación aprobada: -. Se engade o seguinte texo: A Concelleira Delegada de Cultura, Mocidade, Promoción Económica, Muller e Servizos Sociais recibirá como retribución, en réxime de dedicación exclusiva, catorce mensualidades de 1.705 euros brutos/mes cada unha. -. Se modifica a retribución do Concelleiro Delegado de Deportes, que pasa a ter a seguinte redacción: O Concelleiro Delegado de Educación e Deportes recibirá como retribución, en réxime de dedicación parcial, catorce mensualidades de: 851,72 euros brutos/mes cada unha. O que se fai público para xeral coñecemento. Brión, 11 de xullo de 2011. O Alcalde. Asd. José Luis García García.
18/07/2011 | Administración LocalMunicipal
Monfero
Delegacións funcións na Xunta de Goberno Local

De acordo co que establece o artigo 43 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais e no uso das facultades que me confire o artigo 21.3 da Lei 7/1985, do 2 de abril, reguladora das bases de réxime local, resolvín: Delegar na Xunta de Goberno Local, como órgano colexiado, as seguintes funcións: 1. A autorización e a disposición de gastos, o recoñecemento e a liquidación de obrigas e o ordenamento de pagamentos que sexan competencia da Alcaldía de acordo coa normativa vixente e, en concreto, a aprobación das certificacións das obras, das actas de recepción e das facturas que lle correspondan ao desenvolvemento normal do orzamento e segundo o que establezan as bases de execución do que estea en vigor de cada momento e cos límites e excepcións que nelas se sinalen.2. A concesión de licenzas de instalación e apertura de establecementos fabrís, industriais ou comerciais e de calquera outra índole e de licenzas de obras en xeral así como a emisión dos informes de concesión destas licenzas, a non ser que as ordenanzas ou as leis sectoriais llelas atribúan a outros órganos.3. As contratacións de toda clase cando o seu importe non supere o 10% dos recursos ordinarios do orzamento e, en calquera caso, os 6.000.000,00 €. Inclúense as de carácter plurianual cando a súa duración non sexa superior a catro anos, sempre que o importe acumulado das súas anualidades non supere nin a porcentaxe nin a cantidade sinaladas no orzamento do primeiro exercicio.4. A aprobación dos proxectos de obras e de servizos cando se estableceren no orzamento ou nas súas modificacións e o órgano for competente para a súa contratación ou concesión.5. A adxudicación de concesións sobre os bens, a adquisición de bens e dereitos suxeitos á lexislación patrimonial cando o seu valor non supere o 10% dos recursos ordinarios do orzamento nin os 3.000.000,00 de €. Tamén se delega a función de alleamento do patrimonio, salvo os bens declarados de valor histórico ou artístico, no caso de que non superen a porcentaxe nin a cantidade indicadas.6. A devolución ou a cancelación de garantías definitivas constituídas por contratistas para responder do cumprimento dos contratos celebrados.7. A solicitude, aceptación e xustificación de subvencións para o financiamento de obras, servizos e actividades municipais.8. O inicio, tramitación e a resolución dos expedientes de solicitude de axudas, colaboracións e subvencións.9. A aprobación da convocatoria e bases para a selección do persoal, a declaración de situacións administrativas deste e o recoñecemento de servizos para o efecto de trienios.10. A aprobación de liquidacións tributarias, individuais e colectivas.11. Os que expresamente Ile estean atribuídos polas leis e os que estas Ile asignen ao Municipio sen determinar expresamente o órgano. O que se publica para cumprir co artigo 44.2 do Regulamento ao que xa me referín. Monfero, 28 de xuño de 2011. O Alcalde, Benjamín Modesto Rodríguez Abad.
18/07/2011 | Administración LocalMunicipal
Cesuras
Aprobacion provisional modificacion ordenanza fiscal do ICIO

APROBACIÓN PROVISIONAL DA MODIFICACIÓN DA ORDENANZA FISCAL Nº 7 REGULADORA DO I. C. I. O. O Pleno da corporación de Cesuras, en sesión extraordinaria celebrada o día 5 de xullo de 2011, acordou aprobar provisionalmente a modificación da Ordenanza fiscal nº 7 reguladora do imposto sobre construccións, instalacións e obras, consistente no establecemento dun tipo de gravamen excepcional do 0,25 % para as construccións e edificacións ás que se refire a disposición transitoria terceira da Lei 2/2010. De conformidade co disposto no artigo 17 e concordantes do Texto Refundido da Lei Reguladora de Facendas Locais, aprobado por Real Decreto Lexislativo 2/2004 de 5 de marzo, e no 49 da Lei 7/1985, Reguladora das Bases de Réxime Local, exponse o expediente ao público na secretaría-intervención por prazo de trinta días hábiles, contados a partir do seguinte igualmente hábil ao da publicación deste anuncio no Boletín Oficial da Provincia da Coruña, para que os interesados poidan examinalo e presentar as reclamacións que estimen oportunas. Finalizado o devandito prazo sen que se presenten reclamacións, o acordo provisional entenderase automáticamente elevado a definitivo, sen necesidade de acordo plenario. Cesuras, 7 de xullo de 2011 O ALCALDE Asdo./ Julián Lucas Ramírez
18/07/2011 | Administración LocalMunicipal
Ribeira
Anuncio nomeamento de persoal eventual

De conformidade co establecido no artigo 104.3 da Lei 7/1985, de 2 de abril, Reguladora das Bases do Réxime Local, faise público que por Decreto desta Alcaldía de data 08 de xullo de 2011, resolveuse nomear a D. ARSHAD SAMPIO JEMERHILI, como persoal eventual, para desempeña-lo posto de confianza de Asesor de Prensa da Alcaldía, coa retribución bruta mensual de 2.237,93 euros, na que se inclúen as retribucións básicas e complementarias que corresponden a este posto de traballo, por tódolos conceptos, agás os correspondentes ás pagas extras dos meses de xuño e decembro. Riveira, 08 de xullo de 2011 O alcalde Manuel Ruiz Rivas
18/07/2011 | Administración LocalMunicipal
Mugardos
Nomeamento concelleiro delegado de Protección Civil

O Sr. Alcalde do Concello de Mugardos, con data 08.07.2011, dictou a Resolución que de seguido se transcribe: “RESOLUCION DA ALCALDIA Nº 591/2011.- Visto o Regulamento da Agrupación de Voluntarios de Protección Civil, aprobado polo Pleno da Corporación en data 29.12.2000 (B. O. P. núm.26/01.02.2001), que dispón que “o exercicio destas competencias ten que levarse a cabo fundamentalmente mediante actuacións dos concellos e dos alcaldes coa colaboración dun concelleiro-delegado de protección civil”, e tendo en conta o cambio habido na Corporación Municipal tra-las eleccións municipais do pasado 22.05.2011, pola presente RESOLVO: 1.- Nomear concelleiro-delegado de Protección Civil ao 3º tenente de alcalde Don JOSE JUAN ROCA LORENZO, delegando no mesmo o exercicio das miñas funcións e competencias nesta materia. Da presente resolución darase conta ó Pleno da Corporación na primeira sesión que éste celebre, notificarase persoalmente ó interesado para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma.” Mugardos, 8 de xullo de 2011. O ALCALDE, Asdo. XOSÉ FERNÁNDEZ BARCIA
18/07/2011 | Administración LocalMunicipal
Narón
Secretaría
Anuncio de nomeamento de 4 prazas de funcionarios de carreira, categoría administrativo, por promoción interna do Concello

En cumprimento do disposto no art.25.2 do Real Decreto 364/1995, de 10 de marzo e o art.134.2 del R. D. L.781/1986 de 18 de abril, faise público que, como resultado do concurso-oposición celebrado para prover 4 prazas de administrativo, funcionarios de carreira do Concello de Narón, foron nomeados/as os/as seguintes señores/as:
18/07/2011 | Administración LocalMunicipal
Laxe
Información pública

O Pleno da Corporación Municipal deste concello, en sesión extraordinaria celebrada o 5 de xullo de 2011, adoptou, entre outros, o seguinte acordo, 1. Do sr. Alcalde-Presidente desta Corporación, cunha retribución mensual bruta de dous mil trescentos setenta e dous euros con trinta e tres céntimos (2.372,33), e que resultan un líquido mensual de mil oitocenos trinta e seis euros con corenta e dous céntimos (1.836,42). 2. Do sr. Concelleiro, don Manuel Esmorís Cotelo, polo desempeño das áreas de Persoal, Obras e Servizos así como das funcións de Tesoureiro, cunha retribución mensual bruta de mil oitocentos vinte euros con corenta e oito céntimos (1.820,48), e que resultan un líquido mensual de mil catrocentos once euros con cofrenta e nove céntimos (1.411,49). Nos devanditos supostos, percibirán ademáis ditos membros da corporación duas pagas extraordinarias nos meses de xuño e decembro. O que se fai público de acordo co disposto no artigo 75.5 da Lei 7/1985. LAXE, 6 de xullo de 2011. O Alcalde - Presidente, Antonio Carracedo Sacedón.
18/07/2011 | Administración LocalMunicipal
Camariñas
Declarando a caducidade e baixa da inscrición no padrón de habitantes de ENCSARP

Por non ser posible practicar a notificación da Resolución da Alcaldía do día 25 de maio de 2011, na que se declara a caducidade e a baixa da inscrición no Padrón Municipal de Habitantes de D. Adrian Constantin Santajuana Cobeño, D. Mugiyanto e DªMaria Fermina Verdier Regol, estranxeiros non comunitarios sen autorización de residencia permanente; en aplicación do previsto no artigo 59.5 da Lei 30/1992, do 26 de novembro, do réxime xurídico das administracións públicas e do procedemento administrativo común, faise público que mediante a dita Resolución foi declarada a caducidade e a baixa da inscrición no Padrón Municipal de Habitantes de D. Adrian Constantin Santajuana Cobeño, D. Mugiyanto e DªMaria Fermina Verdier Regol, por non ter sido obxecto de renovación periódica no prazo de dous anos dende a inscrición padroal, segundo o establecido no artigo 16 da Lei 7/1985, do 2 de abril, reguladora das bases de réxime local. Ao non poder practicarse a notificación persoalmente aos interesados, efectúase esta mediante a súa publicación no taboleiro de anuncios e no Boletín Oficial da Provincia. Contra a dita resolución, definitiva en vía administrativa, poderáse interpoñer, con carácter potestativo, recurso de reposición ante o órgano que o dictou no prazo dun mes, que comezará a contar a partir do día seguinte ó de recepción desta notificación, ou ben interpoñer directamente recurso contencioso-administrativo ante o Xulgado do Contencioso-Administrativo da Coruña, durante o prazo de dous meses contados a partir do día seguinte ó de recepción desta notificación. Non obstante, poderá exercitar calquera outro recurso que estime pertinente. En Camariñas, 7 de xullo de 2011 O alcalde Asdo. Manuel Valeriano Alonso de León
18/07/2011 | Administración LocalMunicipal
Ferrol
Policía Local
Notificaciones de denuncia del Concello de Ferrol

NOTIFICACIONS DE DENUNCIA CONCELLO DE FERROL De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicación. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. “Lugar e forma de pago: 1) Terá que persoarse nas dependecncias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de CaixaGalicia; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; 3) Mediante xiro posta facendo constalo nº de expediente, matrícula, nome do infractor; este xiro dirixrase ao IMFACOFE sito nas dependencias do Concello de Ferrol, sito na Praza de Armas s/n, 15402 Ferrol (A Coruña)”. Ferrol a 07 de xullo de 2011 O Instrutor do Procedemento, Víctor Suárez Garrote.
18/07/2011 | Administración LocalMunicipal
Laxe
Nomeamento tenentes de alcalde e membros da Xunta de Goberno Local

A alcaldía-presidencia na data do 28 de xuño de 2011, adotou a resolución núm.428/11, da que se dou conta ao Pleno da Corporación na sesión do 5 de xullo de 2011, e que copiada literalmente dí: “Constituída a Corporación Municipal na data do 16 de xuño de 2007, de acordo co resultado das eleccións municipais celebradas o 27 de maio do mesmo ano, e tendo sido elexido alcalde-presidente da corporación na devandita sesión constitutiva, de conformidade coas atribiucións que me veñen conferidas polos artigos 21 e 23 da Lei 7/1985, de 2 de abril, reguladoras bases de réxime local, 43, 44, 46, 47 e 52 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 61, 62 e 65 da Lei 5/1997, do 22 de xullo, de Administración Local de Galicia, RESOLVO: PRIMEIRO.- Nomear Tenentes de Alcalde deste concello e pola orde que se indican, aos seguintes concelleiros: -1º. Tenente de Alcalde: D. José Manuel Mouzo Castiñeira. -2º. Tenente de Alcalde: DªHassnaa Elordui Contijoch. -3º. Tenente de Alcalde: DªGilda Maria Mirabela Aigner Yañez. Os Tenentes de Alcalde, en canto tales, corresponderalles sustituir ó alcalde na totalidade das súas funcións e pola orde de nomeamento, nos casos de ausencia, enfermidade ou impedimento que lle imposibilite para o exercicio das súas atribucións, así como desempeña-las funcións de alcalde nos supostos de vacante na alcaldía ata que tome posesión o novo alcalde. SEGUNDO.- Efectuar delegacións xenéricas a prol dos seguintes Concelleiros: -Segundo Tenente de Alcalde, dona Silvia Silva Andrade, referida ás seguintes áreas: Deportes e Praias. -Terceiro Tenente de Alcalde: dona María Begoña Rodríguez Veiga, referida ás seguintes áreas: Infraestructuras, Bens e Emprego. TERCEIRO.- Efectuar delegacións especiais en favor dos concelleiros que se citan: -Don Edgar Alexander Banguero Gunturiz, nas áreas de: Persoal, Obras e Servizos. -Primeiro Tenente de Alcalde, don José Manuel Mouzo Castiñeira, referida ás seguintes áreas: Cultura, Benestar Social e Protección Civil. CUARTO.- Os delegados terán amplas facultades para dirixi-los servizos correspondentes así como para xestionalos en xeral, sen que en ningún caso se inclúa nas mesmas a facultade de resolver mediante actos administrativos que afecten a terceiros. QUINTO. -Da presente resolución darase conta ó Pleno na primeira sesión que este celebre, notificarase persoalmente os designados e publicárase no Boletín Oficial da Provincia, sen prexuizo da súa efectividade dende o día seguinte o da data en que se dicta a mesma, consonte co disposto nos apartados 2 e 4 do artigo 44 do Regulamento de Organización, Funcionamento e Réxime Xurídico das Entidades Locais do 28 de novembro de 1986”. Laxe (A Coruña) a 6 de xullo de 2011. O alcalde, Antonio Carracedo Sacedón.
18/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número expediente IN407A 288/2007

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: modificado 1 L. M. T. S. a C. T. C., R. B. T. A. Extramundi de Arriba. Situación: concello de Padrón. Características Técnicas: Liña eléctrica de media tensión subterránea (L. M. T. S.) a 20 kV, cunha lonxitude de 0,450 km, coa orixe en cela de liña existente do C. T. Pedreira II (expediente IN407A 2006/476) correspondente a L. M. T. PAD-805, condutor tipo RHZ1-2OL-12/20 kV-3(1X240 Al) e final no C. T. Extramindi de Arriba proxectado. Centro de transformación (C. T.) prefabricado, de potencia 250 kVA e relación de transformación de 20/0,4-0,23 kV. Rede de baixa tensión subterránea (R. B. T. S.), cunha lonxitude de 0,263 km, coa orixe no C. T. proxectado e apoio n° 61 proxectado, con condutor tipo XZ1-0,611 kv 4(1x240) mm 2 Al. Rede de baixa tensión aérea (R. B. T. A.), cunha lonxitude de 1,478 km, coa orixe nos apoios n° 2 e 14 existente e 15 proxectado, con condutor tipo RZ, e sobre apoios de formigón. Concello de Padrón. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 29 de xuño de 2011 Tristana Moraleja Gómez Xefa territorial da Coruña